Žultkai
Žultkai (lenk. Żółtki) – kaimas Lenkijos šiaurės rytuose, Choroščiaus valsčiuje, Balstogės apskrityje, Palenkės vaivadijoje. Kaimas yra apie 4 km į šiaurę nuo Choroščo ir apie 14 km į šiaurės vakarus nuo vaivadijos centro Balstogės. Per kaimą eina Via Baltica kelias. Nuo XIII–XIV a. iki 1569 m. Liublino unijos priklausė Lietuvos Didžiajai kunigaikštystei. Kaime stovi 1807 m. pastatytas sienos perėjimo punktas tarp Lomžos gubernijos ir Gardino gubernijos. Šis pastatas yra įtrauktas į Palenkės vaivadijos saugomų istorijos paminklų sąrašą. Tarpukariu kaime pastatytas paminklas 1831 m. sukilimo aukoms.